# Hu Zhengyan

Hu Zheng Yuan (en xinès, 胡正言; en pinyin: Hú Zhèngyán) (c. 1584-1674) va ser un artista i impressor xinès. Hu va treballar en el camp de la cal·ligrafia, la pintura xinesa tradicional, i el tallat de segells, però va ser principalment un impressor. Va produir textos acadèmics i també textos de la seva autoria.
Hu va néixer a al xian de Xiuning, a la província d'Anhui el 1584 o a principis del 1585. Cap al 1619 Hu va anar a viure a Nanjing, durant la transició de la dinastia Ming a la dinastia Qing, on vivia amb la seva dona Wu. Sent lleial a la dinastia Ming, li van oferir un càrrec a la cort de l'Emperador Hongguang, però el va rebutjar i mai va tenir cap altre càrrec governamental. No obstant això, va dissenyar el segell personal de l'Emperador Hongguang i la seva lleialtat envers la dinastia va ser tal que es va retirar de la societat després de la captura i mort de l'emperador el 1645. Va morir en la pobresa a l'edat de 90 anys, cap al 1673 o a principis del 1674.
Hu era amo i gestionava un negoci editorial acadèmic anomenat Shizhuzhai (Estudi dels 10 bambús), on va practicar diverses impressions multicolor i altres tècniques. S'anomenava així per les 10 plates de bambú que hi havia al davant. A l'empresa també hi treballaven membres de la seva família, com els seus germans Zhengxin i Zhengxing, i els seus fills Qipu i Qiyi. El treball de Hu a Shizhuzhai va ser pioner en el camp de les noves tècniques en la impressió a color, donant lloc a delicades graduacions de color que no s'havien realitzat amb anterioritat en aquesta tipus d'art.
Hu és especialment conegut pel seu manual de pintura titulat Shizhuzhai Shuhuapu (en català: Manual de pintura i cal·ligrafia l'Estudi dels 10 bambús), un llibre introductori per a artistes el qual es va continuar imprimint durant els següents 200 anys. El seu estudi també va publicar catàlegs de segells, textos acadèmics i de medicina, llibres de poesia i papers decoratius. Molts d'ells van ser editats i portaven prefacis de l'autoria de Hu i els seus germans.

## Referències

* 1 2 3 4 Wright, Suzanne E. «Hu Zhengyan: Fashioning Biography». Ars Orientalis. The Smithsonian Institution, 35, 2008, pàg. 129–154. DOI: 10.2307/25481910. JSTOR: 25481910 [Consulta: 29 maig 2013].
* 1 2 Lu, Yongxiang. A History of Chinese Science and Technology. Springer, 10 d'octubre de 2014, p. 205–206. ISBN 978-3-662-44166-4.
* ↑ Fan, Dainian; Cohen, R.S.. Chinese Studies in the History and Philosophy of Science and Technology. Springer, 30 setembre 1996, p. 339. ISBN 978-0-7923-3463-7 [Consulta: 29 maig 2013].
* ↑ Jessica Rawson. The British Museum book of Chinese Art. Londres: The British Museum Press, 2007. ISBN 978-0-7141-2446-9 [Consulta: 7 febrer 2016].
* ↑ Wu, Kuang-Ch'ing «Ming Printing and Printers». Harvard Journal of Asiatic Studies. Harvard-Yenching Institute, 7, 3, 1943, pàg. 203-210. DOI: 10.2307/2718015 [Consulta: 24 juliol 2015].
* ↑ «The Art of Chinese Traditional Woodblock Printing». Hong Kong Heritage Museum. Arxivat de l'original el 4 de març 2016. [Consulta: 29 juny 2015].
* ↑ Kuiper, Kathleen. The Culture of China. The Rosen Publishing Group, 2010, p. 213. ISBN 978-1-61530-140-9 [Consulta: 29 maig 2013].
* ↑ Michener, James Albert. The Floating World. University of Hawaii Press, 1954, p. 88. ISBN 978-0-8248-0873-0 [Consulta: 3 juny 2013].
* ↑ Paine, Robert T. Jr. «The Ten Bamboo Studio». Bulletin of the Museum of Fine Arts, 48, 274, 01-12-1950, pàg. 72–79 [Consulta: 26 juny 2015].

## Enllaços externs

* Shi zhu zhai shu hua pu (Ten Bamboo Studio collection of calligraphy and painting), edició de 1633 digitalitzada per la Cambridge Digital Library.